Bizkaiko dorretxeak bere forma berezia du; batzuetan, apala da, beste leku batzuetako eraikin erabat militarrekin alderatzen badugu. Gaztelako gaztelu klasikoen handitasuna ez du, beraren betebeharra desberdina izan zelako. Gaztelakoen eginkizuna herri etsaien kontra eraso eta defendatzeko gotorlekuak ziren bitartean, dorretxea, esan dugun legez, Ahaide Nagusien, bando edo leinu buruen etxea zen, eta bere lurralde txikia ondoko bandoarengandik babestea zuen helburu.\nBatzuen aburuz, dorretxearen jatorria behintzat, frantsesen antzinako Donjon-arekin eta ingelesen Keep-arekin lotuago legoke Espainiako gazteluarekin baino. Egon zitekeen antzekotasun hori, XIV. mendean, frantses eta ingeles eraikinek behin betiko itxura eta euren berezitasuna den forma zirkularra hartu zutenean erabat desagertu zen. Baina, XI. mendean gutxi gorabehera, egurrezkoak eta angeluzuzenak izan ziren. XII eta XIII mendeetan, berriz, harriz eraikitzen hasiko ziren oinplano karratua mantenduz. Oraintxe aipatu dugun bilakaera hau Bizkaiko dorretxearen kasuan ere gertatu zela pentsa dezakegu.\nJosé Ángel Barrio Loza eta beste batzuren aburuz (Arqueología, Urbanismo y Arquitectura histórica) harriak egurra ordezkatzeko arrazoiak ondoko hiru hauek lirateke. Lehendabizi, baliabide materialetan aberatsago zirenez bandokideek prestigioa bilatu nahi zuten. Komunitate barruan nolabaiteko garrantzia zuten Kapare arruntak izatetik eremu jakineko aktibitate ekonomiko osoaren kontrolatzaileak izatera igaro ziren. Egoera berriak mantsio egokia, noski, harrizkoa, material noble nagusia, izatea eskatzen zuen.\nBigarrenez, gerrako beharrizanak. Artilleria-pieza txikien erabilpena orokortu zirenean egurrezko egitura horiek nekez egin zezaketen aurre. Hirugarrenez, ezin ahantz genezake suaren aurrean ez zutela zer eginik.\nGarekadorre dorretxea eraikin kubikoa\nda, halanduz eginda dago eta teilatua\nlau isurialdekoa da. Horrelakoak dira,\nbesteak beste, Barrutia, Kanala eta\nBizkaiko dorretxearen oina gehienetan lau angeluarra edo angeluzuzena (bataz besteko zabalera 10 metrokoa) da, harlanduzko horma lodiak (1 m eta 1,50 m bitarteko lodiera oinarrian) ditu eta harrizko eskantzuak erakusten ditu. Ez dute 18 edo 20 metro baino altuera handiagorik hartzen, nahiz eta gehienak errege-agindu desberdinak direla medio, 10 edo 12 metrora txikitu egin diren. Hutsuneak estuak, eskasak eta garaiak dira. Ate bat edo bi izan dezakete, eta bi dutenen kasuan, bigarrena, solairu nagusiaren altuera berean kokatzen da. Ate honetara, kanpoko harrizko eskaileratik iristen da eta zenbait kasutan urkamendia egon daiteke babesten. Ate bakarrak lapur-zulo garaiaren bidez babestuta daude, irakiten dagoen olioa eta urtutako beruna erasotzaileen buru gainera isurtzeko prest daudelarik beti. Gezilehioak eta hormen bukaera den almenaduna, bere oinezko bidearekin, oso gutxitan falta diren elementuak dira, ertzeetako kuboekin gertatzen den legez.\nDorretxearen babes-egiturarik onena bere hormen lodieran zetzan. Kanpoko eskailera ezaugarririk ohikoena da. Urkamendiarekin edo egurrezko hegalarekin defendatzen zen, hemendik arerioen aurka askatzen baitziren irakiten zeuden likidoak.\nEstalkia harlauzadun terraza izan daiteke, zabaltza- zein teilatu-erakoa. Sarrerako bi aukera daude. Ate bakarra izatea (zorrotza eta lapur-zuloz edo hegaletako gezileihoz babestuta) edo beste bat izatea, lehen solairuaren altuera berean kokatzen zena (patin izenekoa) eta kanpoan zegoen harrizko eskaileratik iristen zen. Berau, urkamendiak edo egurrezko hegalak babesten zuen, eta bertotik heziak edo urtutako materia jaurtitzen zen erasotzailearen gainera. Hormetan, saeteren irekigune estuak eta leiho gutxi eta luzeak ikus daitezke. Oso dorre gutxik erakusten dituzte almenak eta kuboak errege-aginduengatik. Hormen gainean, dorretxea defendatzeko jartzen den urkamendia edo egurrezko kanpoko eraikina kokatzeko harrizko irtenguneak, ukondoak, beha daitezke.\nHasierako dorretxeak eraikin erabat militarrak ziren, euren forma betebeharrera egokitu zuten zeharo. Gaur egunerarte heldu diren dorretxeetatik batek ere ez duenez antzinako egitura osoa erakusten bere itxura nolakoa izan zitekeen jakiteko aipamen dokumentalak erabili behar ditugu. Beraz, esan genezake, oso landutako eraikinak ziren, egurrezko hegalekin eta gezilehio asko zuten urkamendiekin. Kuboak eta alamenak bazeuden, nahiz eta kanoi-zulorik egon ez zen suzko armak agertu arte behintzat.\nHiriko dorreak, Ertzilla dorretxearen kasua adibidez, hasiera baten, nekazaritza-gunetakoen ereduak hartu zituen kontuan, hirigunean inolako eragozpenik gabe integratuta geratu zelarik. Zenbait kasutan, ezaugarri propioak erakusten dituzte: sarrera zabalagoak, leiho gehiago...\nErtzilla Dorretxea, hiriko dorretxearen\nHemen aipatu behar dugu dorretxerik garrantzitsuena Arteagakoa izan zitekeela, hegaletan dorre zilindrikoak zituen harrizko hormaz inguratuta zegoelako eta, bere koste handiagatik, Bizkaiko gotorleku handienek bakarrik eraiki zezaketen ereduan oinarritutakoa delako. Gainera, Muxikatarrenak, arma-patio handia zukeen, mutur batean dorrea bera eraikita egongo zelarik. Montalban, gainera, oin pentagonala duen Bizkaiko dorretxe bakarra da.\nDorretxeetan oso elementu apaingarri gutxi ikus daitezke, eta, daudenak, aurreko fatxadan daude. Bertan, familiako armarria dago, eta ateak eta leihoak moldura desberdinez apainduta daude.\nSenideen armarria ia dorretxe guztietan (Arteaga, Oka, Muxika...) zegoen kokatuta leku ikusgarrian, orokorrean, ate nagusiaren giltzarriaren gainean, bertan bizi direnen berri emanez. Hareharrian zein kareharrian egindakoa izan zitekeen. Hasieran, tamaina txikikoa zatekeen eta gehigarri berezirik gabe, hasierako armarriak gurutzea edo irudi bakun bakarra zutelako. Denborarekin gero eta gehiago bete zen, dorretxea eraldatzen zihoan neurri berean (dorre handi soila izatetik dorretxe izatera igaro zen) alegia.


Zer egin dezakezu Euskadiko Biodibertsitate Zentroa - Madariaga Dorretxean - Dibertsitate biologiko eta geologikoa - Ingurumena - Euskadi.eus\nZer egin dezakezu Euskadiko Biodibertsitate Zentroa - Madariaga Dorretxean\nBiodibertsitateari buruzko ezagutza sustatzeko\nOndare naturala gizarte onura gisa lortzeko\nGiza kontzientzia bultzatzeko: naturaren parte gara\nEuskadiko ondare natural ikusgarria erakusteko\nUrdaibaiko Biosfera Erreserbak, inguru pribilegiatu gisa duen paper garrantzitsua erakustea, ekosistema desberdinak direla eta.\nGune horren helburu nagusia Biodibertsitatea zer den azaltzea da. Horretarako, gaira pixkanaka hurbiltzea proposatzen du zentroak. Animalia eta landare espezieen xehetasunak erakusten dituzten irudi eta argazki harrigarriak ikusiko ditu bisitariak. Harrera gunean bertan ere badira Biodibertsitatea islatzen duten argazkiak.\nIluna da lehen erakusketa aretoa. Aulkiak daude bertan, bisitariak paretako proiekzioak eta bideo emanaldiak ikus ditzan. Etnia eta jatorri ezberdinetako pertsonak agertuko dira irudi horietan, Biodibertsitatearen inguruan duten ikuspegia azaltzen.\nIluntasunaren ostean argia etorri ohi denez, erruz argiztaturiko bigarren aretoan «Biodibertsitatearen kutxa»aurkituko dugu, baliabidez beteta: faunaren argazkiak, intsektuen eta beste fauna talde batzuen bildumak,zuhaitzen hostoak, likenak, lagin naturalak, organismo txiki-txikiak ikusi ahal izateko lupak... Bisitariak, bere burua Biodibertsitatez inguratuta ikustean, intuizioz ulertuko ditu horren funtsa eta esanahia.\nMurgilketa hori lagungarria zaio bisitariari Biodibertsitatearen esanahia ulertzeko. Hain zuzen ere hurrengo aretoan aurkituko du esanahi zehatza, kontzeptua hainbat hizkuntzatan idatzita agertuko baita, kultur aniztasunaren erakusgarri.\nHirugarren aretoan, Biodibertsitatearen hiru mailak aztertzen dira: geneena, espezieena eta ekosistemena. Horretarako, hiru arku zeharkatu behar dira, akuario txikietan sartuta itsasoko espezie ezberdinak ikusten direnekoak:\nLehena Biodibertsitate genetikoari zuzenduta dago. Argazkiek, marrazkiek eta testu motzek biodibertsitatearen maila honetan sartzen lagunduko die bisitariari. Eremuaren erdian, Biodibertsitatea irudikatzen duen elementu eskultoriko bat dago: DNAren helize bikoitza, aldakortasun genetiko ororen oinarria.\nBigarren arkupeak espezieen arteko Biodibertsitatea irudikatzen du. Planetako ondare naturala aberasten duten landare eta animalia espezie anitz ikus daitezke bertan.\nHirugarren ataria ekosistemen dibertsitatearen gainekoa da: munduko biomak...\nGelaren erdian, ekosfera bat dago: NASAk diseinaturiko ekosistema artifizial esperimentala da. Ekosferak ekosistemen konplexutasuna erakusten du, sinbolikoki; izan ere, ekosistemen iraupena espezie ezberdinen arteko orekaren eta elkarreragin zehatz finaren mende baitago. Azken batean, esperimentuaren konplexutasuna eta ekosistemaren hauskortasuna iraungipen epeak berak islatzen du, gutxi gorabehera bost urtekoa dena. Ekosferaren inguruan, informazio grafikoa eta ikus-entzunezkoa dago, planetako ekosistemen aniztasunaren garrantzia eta espezie ezberdinen funtzioak ulertu ahal izateko.\nOndoren, Euskal Autonomia Erkidegoari eskainitako gunean sar daiteke.\nPrisma gelak Euskal Autonomia Erkidegoko habitatak eta espezie adierazgarrienak erakusten ditu era grafikoan, bisualean, ukimenezkoan eta interaktiboan.\nBisitaldiak Urdaibai Biosfera Erreserbara eramango gaitu. Maila lokalean, Biodibertsitatearen edukiontzi erraldoia da berau. Bertan dagoen informazio puntu interaktiboak UBEri buruzko informazioa jartzen du eskura. Puntu horretara iritsita, bisitariak minutu batzuetako atsedenaldia hartu ahal izango du, eta jasotako informazioa bereganatu, Urdaibairi buruzko emanaldia ikusten duen bitartean. Bertan, Urdaibaiko osagaien arteko oreka ekologiko konplexua izango du ikusgai.\nAreto honetatik Dorretxeko goiko solairura igo daiteke, Urdaibaik planetan betetzen duen papera ezagutzeko: jaso dituen nazioarteko diplomak eta Biosferaren Erreserben multzoan duen kokapena ikus daitezke bertan. Gainera, berau kontserbatzeko ahaleginak egin zituzten pertsonen adierazpenak ere entzun daitezke.\nHurrengo urratsa begiratokira igotzea izango da. Bertatik, ikuspegi zoragarria beha daiteke. Largabistak eta binokular turistiko birtualak hartuta, Biosfera Erreserbako leku interesgarrien xehetasunak ikus litezke; esate baterako, Izaro uhartea, Laidako hondartza, padura bera...\nErakusketaren ibilbidea amaitzeko, Urdaibain gizakien eta naturaren artean sortu den harremana nolakoa den ikus daitekeen aretoa dago. Dorre etxeen esanahia nabarmentzekoa da, zentroa ere dorre batean dago.\nIbilbidean zehar, «biodiber» izeneko modulu batzuk daude, haurrek, jolas egin eta ondo pasatzen duten bitartean, Biodibertsitatearen oinarrizko kontzeptuak ikas ditzaten: buru-hausgarri erraldoiak, puzzleak, ordenagailuko jolasa, pieza imandunak, arbelak eta inguruko pertsonaia bereizgarrien (adibidez, artisauak eta pertsonaia mitologikoak) txotxongilo tailerra.\nBisitaldia amaitzean, erreserbak eta inguruek duten turismorako eta bestelako aukerei buruzko informazioa lortu ahal izango du bisitariak.\nErakusketa iraunkorrarako sarreren tarifak:\nMurriztua (Ikasleek eta 65 urtetik gorakoek): 1 €\n8 urtetik beherakoek: Doan\nOndoren, naturaz gozatzeko aukera emango diguten ekintza mordoa aurkezten dizuegu. Ekintza guztiak, era batera edo bestera inguratzen gaituen biodibertsitateaz erlazionatuta daude.\nIbilbide gidatuak ekosistema ezberdinetatik.\n3 itsasadarren estropadaren III. edizioa.\nUdako ilunabarrak Donieneko Gaztelugatxetik.\nEta ekintza berezi asko...\nKontsultatu udako programazioa!\nEuskadiko Biodibertsitate Zentroko Auditorioa erabilera anitzeko gunea da eta azken teknologiekin hornituta dago.\n- Neurriak: 200m2 (20m x 10m)\n- Argiztapen naturala eta artifiziala erreil opakuen itxiera aukerarekin\n- Gune klimatizatua eta soinu-instalazioa egina\n- Neurriak: 150m2 (15m x 10m)\n- Edukiera: 126 pertsonas eserita 150arte zabal daitekeena aurretik eskaera eginda\n- Idazmahai-aulkiak (antolamendu aldakorra)\n- Mahai finkoa panelagarria (5 pax)\n- Microfonia eta ordenagailu-sarrerak barne\n- Monitoreak pantailako proiekzioa jarraitzeko\n- Atril panelgarria\n- Gorputz opakuen kamara (pantailan edozein objektuen irudi-xehetasuna erakusteko aukera ematen du)\n- Mugikortasun murriztuzko pertsonentzat sarbidea\n- Pantaila panoramikoa\n- Itzultzaileen kabinak\n- Mikrofono ezberdinak (eskukoak, korbatazkoak, etab.)\n- Ekitaldiaren grabaketa sistema(mahaiburu gunea)\n- Argiztapen zehatza (mahaiburu gunea)\n- Komunikabideentzat soinu/irudi seinalearen banatzailea\n- 12 pibote balizatzaileak\n- Aretoko teknikaria\n- Laguntzaileak, catering-a, giropena...\nBeste edozein gauzari buruzko informazioa konpromesurik gabe kontsultatu.\nZerbitzu gehigarriak: karteleria, laguntzaile, catering, giropen, ostatu edota beste betebeharren gestioei buruz galdetu eiguzu. Hemengo tarifak aretoaren alokairua, azaldutako ekipamenduen erabilera eta laguntza teknikoa barne dituzte:\nEgun erdia: 250 €\nEgun osoa: 500 €\nBeste zerbitzu batzuetarako aurrekontu pertsonalizatua egingo da.\nErretserba eta ordainketa baldintzak kontsultatu.\nEkitaldiaren hasieran, amaieran edo atsedenaldian Euskadiko Biodibertsitate Zentrotik doako bisita gidatua eskaintzen da.\nNeurriak: 40m2 (12m x 4m)\nEdukiera: 20 pax\nEkipamendua: Ikus-entzunezko ekipamendua barne (kainoia, pantaila eta bideokonferentzia)\nAukerak: Leku librea mahai/aulki antolamendurako. Urdaibaiko paduretako ikuspegia. Beste zerbitzu batzuk aurretik eskabidea eginez.\nNeurriak: 91m2 (13m x 7m)\nEdukiera: 10 pax\nEquipamiento: Egurrezko mahai luzea. Egongela eta bulegoa.\nAukerak: Urdaibaiko ikuspegia paduretatik itsasoraino. Beste zerbitzu batzuk aurretik eskabidea eginez.\nAzken aldaketako data: 2015/05/18


Arabako Hauteskunde Legea\nArabako Hauteskunde Legea –\nGarai hartan abertzaleek ez zuten euskal erakundeekiko beren joera patrimonialista izkutatzeko ahaleginik ere egiten; ez eta egiteko beharrik ere. Euskaldunoi hemen jaiotzeko gustu ona izateagatik dagozkigun Eskubide Historikoak ziren eguneroko mantra; gaur eguneko “erabakitze eskubidea”-ren ekibalentea, ulertzeko.\n1983ko legea gainditzea zen proposatzaileen helburua, PNV-k bultzatutakoa eta hauen alde jokatzen zuena. Kontra agertzen ziren abertzaleekin batera CDS eta Aliantza Popularrekoak, Estatutuaren erakikuntzan garatutako legeen xedapen eta zirrikitu juridikoetan babesten ziren: abertzaleen kasuan interes elektoral argiarekin. Fernando Buesa eta Emilio Guevara jabetu ziren eztabaida hartaz legebiltzarrean. Honela erantzun zion Guevara ordezkari sozialistak, Lege Zaharrak eskuan, botatako hitzaldiari:\n“Errespetu handia diot Historiari. Historia orainaren zimendua dugula uste dut. Baina errespetu askoz handiagoa diot etorkizunari. Eta ez dut uste, argudio historikoak aitzaki, inork sistema injustuak iraunarazi ahal dituenik”.\n“Zuk ez didazu konbentzituko lurralde txiki batek, ustezko eskubide historiko baten bertutez, besteen gaineko ordezkaritza izan behar duenik. Are gutxiago gain-ordezkaritza hori, defendatzen duen alderdi beraren mesede jokatzen duenean”.\nEusko Alderdi Jeltzaleak Arabako Batzar Nagusietako hauteskunde legea aldatu nahi duela iragarri berri du, Lurraldeko zenbait batzar administratiboetan azaldutako ekimenak bitarte, Ahaldun Nagusiak prentsaurrekoan berretsitako asmoa.\nErantzuna, 1987ko martxoko eztabaida hura.\naldundiak, araba, Arabako Hauteskunde Legea, diputazioak, hauteskunde legea, hauteskundeak\nBeti eskamak kentzen kentzen kentzen. Arabako Junteroa (PSE-EE)


Samsung Galaxy Tab 3 gama ertaineko tableta maiatzeko hilabete honetarako | Androidea\nGaur jakin da Samsungek tableta ezagutzera emateko asmoa duela Galaxy Tab 3 maiatzeko hilabete honetan. Albiste oso ona Samsung markaren eta haren harrera oneko tableten zale eta jarraitzaileentzat urte hauetan zehar.\nSamsung Galaxy Tab 3 haren irteera zurrumurrua zen aurten, beraz, ez dago sorpresarik egiteko tarterik hemen. Ez da bereizmen handiko edo kamera on batekin etorriko erdi-barrutian Bere zehaztapen teknikoetan Galaxy Tab 2 bezainbeste, baina hori prezio onarekin baldin badago, horrek nahikoa publiko lortuko du kalitate-prezioari dagokionez tableta on baten erosketara sartzeko.\nJakina, aurten amaitzerako, Samsungek salgai jarriko ditu goi mailako zehaztapen tekniko altuko tablet batzuk, Sonyk aurten bere Z tabletarekin egin ahal izan duen moduan. Nahiz eta aurten Samsungentzat gehienezko helburua izan merkatu kuota handiagoa lortu, tabletentzako Android merkatuan, gama ertainetik goi-gama arteko askotariko tabletak eskaintzen ditu.\nAzken astean Samsung-ek Galaxy Tab 3 - 7.0 aurkeztu zuen, T2100 izena duena, P3200 ordez. Jarraian ikus dezakezun bezala, egongo da Samsung Galaxy Tab 3 gama zabala, bertsio desberdinetan. Itxaroten, hurrengo asteetan, Galaxy Tab 3-ren gainerako bertsioak aurkezteko, hala nola 8.0 eta 10.1.\nIragarritako funtzioen laburpen laburra eginez, Galaxy Tab 3 maneiagarriagoa izango da gure esku, orduz erosotasun osoz erabili ahal izateko, ezaugarri tekniko batzuk 1.2 Ghz Dual Core prozesadorea, multimedia-errendimendu handiagoa ere ematen du 1.3 eta 3 megapixeleko aurreko eta atzeko kamera batekin, Android Jelly Bean azken eguneratzearekin konbinatuta.\nSM-T2100ZWA *** - Zuria - w19 - Samsung Galaxy Tab 3 (7.0) 8GB Wi-Fi\nSM-T2110ZWA *** - Zuria - w24 - Samsung Galaxy Tab 3 (7.0) 8GB 3G\nSM-T3100ZWA *** - Zuria - w23 - Samsung Galaxy Tab 3 (8.0) 16GB Wi-Fi\nSM-T3110ZWA *** - Zuria - w25 - Samsung Galaxy Tab 3 (8.0) 8GB 3G\nSM-P5200ZWA *** - Zuria - w26 - Samsung Galaxy Tab 3 (10.1) 16GB 3G\nSM-T5210ZWA *** - Zuria - w23 - Samsung Galaxy Tab 3 (10.1) 16GB Wi-Fi\nInformazio gehiago - Samsung Galaxy Tab 3 Exynos 5 Octa-rekin zurrumurrua da\nArtikuluaren bide osoa: Androidea » Android gailuak » Android tabletak » Samsung Galaxy Tab 3 bertsioaren data maiatzeko hilabete honetarako\nSamsung Galaxy S4, zenbait akats aurkitu dira


Nafarroako emakumeen bizi-itxaropena 87 urtera arte eta gizonena 81 urtera arte luzatu da - Nafarroa - euskalerriairratia.eus\nNafarroako emakumeen bizi-itxaropena 87 urtera arte eta gizonena 81 urtera arte luzatu da\nEuskalerria Irratia 2019-07-17 10:45\n2014-2020ko Osasun Planaren lehendabiziko hiru urteen ebaluazioak aurreikusitako 452 ekintzak abian jarri direla egiaztatu eta bilakaera positiboa berretsi du epealdi honetan ebaluaturiko adierazleen % 71etan.\nBizi-itxaropena Estatuko batezbestekoaren gainetik igo izana eta infartuei nahiz iktusei loturiko hilkortasun goiztiarraren jaitsiera dira 2014-2020ko Osasun Planaren lehen erdialdean lorturiko helburuetako bi, epeldi hau aztertu duen txosten baten arabera.\nTxostenak Osasun Planaren inplementazioaren lehendabiziko hiru urteen jarraipena ebaluaztu du, eta horren arabera, aurreikusita zeuden 452 ekintzen % 88 abiarazi dela egiaztatu du, Osasun Sistema Publikoko 500dik gora profesionalen eta hainbat elkarteren partaidetzaz eratutako 50 lan-talderen baino gehiagoren bitartez.\nGainera, ebaluazioak jakinarazi duenez, Nafarroak gainerako autonomia-erkidegoak gainditu ditu Osasun Planean bildutako adierazleen % 71 baino gehiagotan. Aldi berean, azterlanak nabarmendu du Nafarroan neurtutako adierazleen % 82tan 2020rako aurreikusita zegoen helburua betetzeko zorian dagoela.\nBesteak beste, agirian azterturiko datuak argi utzi dute 2014tik 2016ra bitartean, nafar emakumeen bizi-itxaropena 87 urtera arte igo dela, Estatuan dagoen 86,2 urteko batezbestekoaren aldean. Gizonen kasuan, nafarren bizi-kalitatea 81,3 urtekoa da batez beste, eta 80,3 urtekoa Estatuan.\nBizi-itxaropenarekin batera, bizi osasungarriko urteen kopurua ere luzatu da: 62,7 urte 2014an eta 64 urte 2016an, Estatuko batezbestekoa baino ia puntu bat handiagoa.\nGainera, 2016an, bihotzekoei loturiko hilkortasun-tasa 11,65ekoa izan zen 100.000 biztanleko, 2014koa baino baxuagoa, orduko tasa 13,7koa izan baitzen. Iktusak eragindako heriotzetan ere beheranzko joera egiaztatu da, 2016ko hilkortasun-tasa 6,5ekoa izan baitzen 100.000 biztanleko, eta 7,5ekoa 2014an.\nIldo berean, iktusari atxikitako gaixotasunak behera egin du Nafarroan. Hartara, 2012-2014 epealdian, lehendabiziko iktusen tasa 170ekoa izan zen 100.000 biztanleko, eta 149koa 2015-2016 epealdian. Sexuen araberako intzidentziari dagokionez, 2015-2016 epealdian 115 iktus diagnostikatu ziren 100.000 emakumeko eta 188 iktus 100.000 gizoneko.\nInfartuei dagokienez, 2016an, 109,6 bihotzeko gertatu ziren 100.000 biztanleko, eta pazienteen % 70i birbaskularizazioa egin zieten kalteturiko arteriaren buxadura kentzeko, 2014an portzentaje hori % 65ekoa izan zelarik. Bihotzeko infartuek gizonengan duen intzidentziak emakumeengan duena hirukoizten du Foru Komunitatean.\nArreta goiztiarraren eta autozainketen hobekuntza\nBestalde, igoera nabarmena antzeman da Planaren hasieraz geroztik, arreta goiztiarreko programan sartutako haur kopuruan, 2017an 605 kasu artatu baitziren 2014an artaturiko 399 kasuen aldean. Berrikitan, programa 0-3 urtetik 6 urtera zabaldu da.\nAutozainketen sustapenari dagokionez, eritasun kroniko garrantzitsuren bat duten 11.945 pertsonak (hots, kronikotasunaren estrategiari atxikitako pertsonen ia % 50) autozainketei buruzko prestakuntza jaso dute. Horren harira, gaixotasun baskularra eta/edo diabetesa duten 33.604 pertsonak eta asma duten 4.972 pertsonak autozainketei buruzko jarraibideak jaso dituzte. Bestalde, osasun-zentroetan, 22.166 pertsona ebaluatu eta erorikoak izateko arriskuari buruzko prestakuntza eman diete.\nHalaber, bizimodua hobetzeko helburuari dagokionez, sedentarismoaren murrizketa antzeman da eta 65 urte baino gehiago duten nafarren % 71,1ek Lehen Mailako Arretan ariketa fisikoari buruzko gomendioak jaso dituela egiaztatu da. Helburu hori betetzeko, Kirolaren eta Gazteriaren Institutuarekin lankidetza nabarmendu behar da, Jarduera eta Ariketa Fisikoa Sustatzeko 2017-2020ko Planaren bitartez. Esparru honetan, txostenak kanpaina instituzionalen eragin positiboa azpimarratu du; tabakismoa borrokatzeko kanpainarena, kasu.\nGainera, txostenak gogoratu du osasun-zentroetako profesionalek 15 eta 74 urte bitarteko 90.641 pertsonaren eta 75 urtetik gorako 25.543 adinekoren bizimoduari buruzko balorazioa landu dutela.\nBestalde, bizi-ohitura osasungarrien arloan, haur obesitatearen jaitsiera nabarmena antzeman da 2006-2007az geroztik. Aitzitik, helduei buruzko datuetan, joera goranzkoa da, nahiz eta bi adin-taldeetan datuak Estatuko batezbestekoen azpitik dauden. Halaber, kontuan hartzeko modukoa da sei hilabete arteko haurrak edoskitze naturalaz baizik ez elikatzeko joeraren igoera: % 31,5 2015ean eta % 34,8 2017an.\nAntsietate eta depresio gehiago\nHobetu beharreko alderdien artean, antsietateetan zein depresioetan antzemandako igoera aipatu behar da: herritarren % 7,7k antsietatea edo depresioa diagnostikatua du eta portzentaje hori % 9,9koa izan zen 2017an. Aldi berean, patologia horietan, dexente murriztu dira gizon eta emakumeen arteko aldeak aipaturiko epealdian.\nAzterlanak, halaber, eguneroko jardueretarako mugapen handia duten pertsonen kopuruaren igoera deskribatu du, biztanleria gero eta zaharragoa den seinale, baina gorakada hori 65 urtetik beherakoen artean ere antzeman da: % 14,8 2011n eta % 26,9 2017an.\nHala ere, Nafarroan 65 urte edo gehiago dutenek pertzepzio ona dute beraien osasunari buruz, izan ere, ia % 50ek uste du osasun egoera ona edo arras ona duela, eta horren arabera, Nafarroako pertzepzioa 4,3 puntu hobea da Estatuko batezbestekoa baino. Biztanleria osoan, pertzepzio positibo hori % 73,2koa da, eta 15 urte edo gehiagokoen artean, % 70,1ekoa (% 74,8koa gizonengan eta % 65,5ekoa emakumeengan).\nAzken 4 asteetan min motaren bat izan duen biztanleriaren igoera da arreta berezia eskatu eta lan sakonago batean aztertuko den alderdia.\nEbaluazioak nabarmendu duenez, ‘Osasuna Politika guztietan’ deritzon estrategia gauzatu da, eta horretarako sorturiko departamentuarteko kontseiluaren bitartez, zahartzaro aktiboa eta haurrendako arreta plana gisako zeharkako estrategiak bultzatu dira. Halaber, arreta soziosanitario integratua garatzeko hainbat lantalde tekniko eratu dira.\nInplementatu diren tresna estrategikoen artean, Prestakuntza Plan Koordinatua nabarmentzen ahal da, izan ere, 2017. eta 2018. urteen artean, Planari atxikitako estrategiei buruzko 868 prestakuntza jarduera egitea ahalbidetu du. Osasun Departamentuak antolatutako prestakuntza jardueren % 76,5 2014-2020ko Osasun Planaren estrategiekin lerrokatu dira. Gainera, ikerketa ildo espezifikoak zehaztu dira estrategien barnean; esaterako, genero-indarkeria eta denboraren menpeko larrialdiak.\nAzkenik, planaren erdialdean egindako txostenak egun bultzatzen ari diren lan-ildoak zehaztu ditu, plana 2020an bukatu aurretik garatzeko xedez.\nAlde batetik, lehentasuna eman zaio Tafallako osasun-eremuan abiarazitako Gizarte eta Osasun arloetako Arreta Integraturako Proiektuaren hedapenari, herritarrek etxetik gertu arreta integratua jasotzeko aukera izan dezaten, eta behar konplexuak dituzten pertsonek etxean ahalik eta denbora gehien igarotzeko aukera izan dezaten.\nBigarrenik, zainketa aringarrien plan globalaren ezarpena bultzatu da, ospitaleak barne hartuta, eritasun kroniko aurreratua duten pazienteendako arreta aringarria segurtatzeko. Estrategia beraren barnean, Heriotza Duinaren Behatokia sortu eta mina artatzeko planaren garapena sustatu da, zainketa aringarrietan dauden pazienteendako zein eritasun kroniko edo akutua dutenendako.\nIldo berean, azterketak kronikotasunaren estrategia zabaltzen jarraitzea gomendatu du, hots, pertsonendako arreta hobetzea, haurrak eta helduak zein eritasun konplexuak dituztenak barne hartuz, osasun arloko profesionalek modu koordinatuan arta ditzaten, kontsultetara edo larrialdietara maiztasun txikiagoarekin joan daitezen.\nAzkenik, agiriak Osasun Planari atxikitako estrategia guztietako programak eta ekintzak garatzen jarraitzearen garrantzia nabarmendu du; hala nola, osasunaren sustapena; Osasun Mentaleko plan berria; droga eta adikzioen hirugarren plana; denboraren menpeko larrialdiak; pazientearen segurtasuna; edota minbiziaren arreta. Horrez gain, informazio-sistemak hobetzeko lan egitea gomendatu du datuak eskuratzeko, egoera ezagutzeko eta ahuleziak nahiz hobetu beharreko alderdiak aztertzeko.


Zaintza bi aldeetakoa delako : Oarsoaldeko Hitza\nEskualdeko hainbat establezimendutan dirua biltzeko kutxak jarri dituzte.\nCOVID-19ak gogor kolpatu du, atzeraezinak diren ondorioak utzita. Osasun arloan izan du indarrik handiena, baina ekonomikoki ere arrasto ankerra utziko du pandemiak. Horregatik, SOS Arrazakeria elkarteak eta Oarsoaldeko Mugimendu Feministak etxeko langileentzako erresistentzia kutxa bat antolatu dute. Kolektibo zaurgarrienetakoa izateko lau aldagaiak dituzte: emakumeak dira, atzerritarrak, kontraturik ez dute, eta lan ikusezina egiten dute.\nTatiana Bellorin SOS Arrazakerian ari da lanean, etxeko langileen esparruan, Marling Castillorekin batera. Galdetegi bat bidali zieten 250 langileri, gehienak zaintzaileak. Batzuk lehenagotik fitxatuta zituzten, eta beste batzuek ahoz ahokoari esker izan zuten horren berri. «Konfinamenduaren hasieran, SOS Arrazakeriak eta etxeko emakume langileen taldekook inkesta bat egin genuen. Jakin nahi izan genuen nolakoa zen beren lan egoera zein pertsonal eta familiarra», esan du Bellorinek.\nHorietatik, 40 dira egoera zaurgarrienean daudenak: lanpostua galdu dutenak daude eta beste batzuei lan jarduna %80 murriztu diete. Gainera, emakume horietako gehienak egoera irregularrean daude. «Horrek esan nahi du», azaldu du Bellorinek, «ezin dutela gobernuaren diru laguntzarik jaso. Gizarte zerbitzuetara laguntza eske joaten bazara, alokairu edo logela kontratu bat eskatuko dizute, logikoki. Emakume horiek modu irregularrean daudenez, ez dute kontraturik».\nGainera, emakume asko ez daude erroldatuta, eta ingurukoren batek mesedea egin eta ostatu eman die. Berdin gertatu da, beste kasu batzuetan, lana ematen dietenekin. «Interna dauden batzuk akordioetara iritsi dira bere enplegatzaileekin, eta euren lantokia den etxe horietan geratu dira. Kasu batzuetan, beren burua behartu dute etxean geratzera, lanpostua ez galtzeko. Izan ere, kutsatzen badira, ezingo dute zaintzen duten hori zaindu», azaldu du Bellorinek. Eta okerren daudenak dira etxera bidali dituztenak.\nSOS Arrazakeriako kide batzuk Oreretako Mugimendu Feministan engaiatuta daude, eta elkarlanerako aukera ikusi zuten, egoera larrian dauden emakume horiek laguntze aldera. «Guk ikusi genuen bai ala bai eman behar geniela laguntza. Izan ere, ere, mugimendu feministak azken urteetan landu duen zaintzaren diskurtsoarekin bat egiten du». Hitz horiek Irati Legorburu mugimendu feministako kidearenak dira.\nEsan duenez, SOS Arrazakeriak darama egitasmoaren gidaritza, baina Oreretako Mugimendu Feministak lagundu zien crowfundinga antolatzen. Ez ziren horretara mugatu: kutxak jarri zituzten herriko hainbat establezimendutan [ikus zerrenda, behean]. «Emakume hauek diruaren berehalako beharra daukate, eta agian aukera azkarrena izango da kutxak jartzea. Dirua modu fisikoan izateko modu azkarrena da, baina crowfundinga alde batera utzi gabe. Denbora gehiago behar du, nahiz eta nahiko azkar egin dugun».\nErrenteria-Oreretan ez ezik, eskualdeko beste herrietan ere jarri zituzten dirua biltzeko kutxak. Horregatik, gainontzeko udalerrietako kideekin kontsultatu eta indarrak batu zituzten. «Eskualde osoko mugimendu feministak bat egin du proiektuarekin. Horrela babes zabalagoa izango dugu. Gainera, egoera honetan dauden emakume asko ez dira Oreretan bizi, eta nolabait herritik atera eta hedatu nahi genuen», gaineratu du Legorburuk.\nCrowfundinga ostiralean hasi zuten, eta atzo eguerdirako 4.000 euroren bueltan zebiltzan.\nErantzunarekin oso pozik daudela berretsi du Legorburuk, eta crowfundinga bera bukatu baino lehen hasiko direla dirua pixkanaka banatzen.\nLehentasun irizpideak SOS Arrazakeria elkartekoek ezarri dituzte. Bellorin: «Lehentasunen zerrendan aurrenak izango dira lanik gabe geratu diren etxeetako langileak eta familia dutenak. Horiekin batera daude bi orduko lanaldia eta familia ardurak dituztenak. Ditugun kasuak aztertu eta laguntzak bideratu behar ditugu, betiere etxeko langileei zuzenduta».\nLegorburuk esan duenez nahiago lukete denentzako dirua lortuko balitz, baina orain lortutakoa lehentasunak dituzten emakumeei bideratuko zaie. Hala ere, ziurtatu du bere udalerrian —Errenteria-Oreretan— diru laguntzak lortzeko baldintzak asko arindu direla, krisi garai honetan beharra handitu eta zegoen «kaka pila agerian geratu» delako.\nBerehalako diru likidezia behar dute ezer gabe geratu diren emakume horiek. Legorburuk azaldu duenez, gizarte zerbitzuengandik, agian, ez dute laguntzarik jasotzen. Eta, jasotzekotan, beranduegi irits daitekeela ohartarazi du: elikagaiak erosi behar dituzte, alokairua ordaindu… «Gerta liteke, gainera, laguntza hori nahikoa ez izatea».\nCOVID-19ak sortutako krisi egoeraren harira emandako irtenbidea da diru bilketarena, larrialdizko irtenbidea. Hala ere, arazoaren sustraietara jotzen du mugimendu feministak. Legorburu: «Etxeko langileen aitortza eskatzen dugu, eta beraien lan baldintzak duinak izatea. Argi geratzen ari da zein lan klase egiten ari ziren, beharrezkoa zela, eta zein garrantzia duen gure bizitzetan, nahiz eta gutxi baloratu zaien. Sistemak eduki ditu lanean inolako ikusgarritasun, berme eta eskubiderik gabe, eta orain sistema krisian dagoenean, kalera joaten lehenengoak beraiek izan dira».\nKepa janari denda.\nTxolarre fruitu denda.\nMaryam Fanderiako liburudenda.\nOgi Berri Beraun.\nMirentxu liburu denda.\nJoxe Mari harategia.\nZubitxo fruitu denda.\nCrowfundingan parte hartzeko, sakatu esteka honetan.


Presles-et-Boves - Wikipedia, entziklopedia askea.\n49°23′35″N 3°33′33″E / 49.3931°N 3.5592°E / 49.3931; 3.559249°23′35″N 3°33′33″E / 49.3931°N 3.5592°E / 49.3931; 3.5592\nBrenelle, Chassemy, Chavonne, Cys-la-Commune eta Vailly-sur-Aisne\n179 (%51.6) 181 (%52.2)\nPresles-et-Boves Frantziako udalerri bat da Aisne departamenduan dagoena, Frantzia Garaia eskualdean. 2013an 379 biztanle zituen.\n2007an udalerrian erroldatutako biztanleak 356 ziren. Familiak 128 ziren, horien artean 32 pertsona bakarrekoak ziren (12 bakarrik bizi ziren gizonak eta 20 bakarrik bizi ziren emakumeak), 40 seme-alabarik gabeko familiak ziren, 44 seme-alabarik gabeko bikoteak ziren eta 12 seme-alabak dituzten guraso-bakarreko familiak ziren.\n2007an 165 etxebizitza zeuden, 131 familiaren etxebizitza nagusia ziren, 22 bigarren erresidentzia ziren eta 12 hutsik zeuden. 162 etxeak ziren eta 3 apartamentuak ziren. 131 etxebizitza nagusietatik 101 bere jabearen bizilekua ziren, 29 alokairuan okupaturik zeuden eta 1 doan lagata zegoen; 8 etxek bi gela zituzten, 25 etxek hiru zituzten, 33 etxek lau zituzten eta 65 etxek bost zituzten. 113 etxek euren parking plaza propioa zuten azpian. 48 etxetan ibilgailu bat zegoen eta 68 etxetan bat baino gehiago zituzten.\nPresles-et-Boves udalerriko biztanleria-piramidea 2009an .\n2007an lan egiteko adina zuten pertsonak 227 ziren, horien artean 157 aktiboak ziren eta 70 inaktiboak ziren. 157 pertsona aktiboetatik 131 lanean zeuden (74 gizon eta 57 emakume) eta 26 langabezian zeuden (12 gizon eta 14 emakume). 70 pertsona inaktiboetatik 21 erretiraturik zeuden, 23 ikasten zeuden eta 26 "bestelako inaktibo" gisa sailkaturik zeuden.\n2009an Presles-et-Boves udalerrian 128 unitate fiskal zeuden, 322 pertsonek osaturik. Pertsona bakoitzeko diru-sarrera fiskalaren mediana urteko 17.110,5 euro zen.\n2007an zeuden 18 komertzioetatik, 2 erauzte enpresak ziren, 2 bestelako produktu industrialen fabrikazioko enpresak ziren, 4 eraikuntza enpresak ziren, 1 ibilgailuen saltze eta konpontze enpresa zen, 4 garraio enpresak ziren, 2 ostalaritza eta jatetxe enpresak ziren, 1 zerbitzu enpresa zen, 1 administrazio publikoko enpresa zen eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 5 zerbitzu publikoetatik, 1 funeraria zen, 1 igeltseroa, 1 zurgina, 1 argiketaria eta 1 jatetxe.\n2000. urtean Presles-et-Boves udalerrian 4 nekazaritza-ustiategi zeuden.


KUKUMUKUR: Laugarren asteko gogoeta\n2014(e)ko azaroaren 15(a), larunbata\nLaugarren asteko gogoeta\nKlase magistralean bi aurkezpen izan genituen. Lehenengo aurkezpenekoek egungo gizartea eta eskolaren ezaugarriak azaltzen hasi ziren, gure gizartea teknologiaren menpe dagoela jakinaren gainean utziz. Erabat ados nago eurek esandakoarekin, gaur egun, denok neurri batean teknologiaren beharra dugulako.\nTeknologia dela eta, hezkuntza sistema berriztatu dela adierazi zuten. IKT-ak eskoletan txertatu dira eta horrek arazoak sortu ditu zenbaitetan, izan ere, irakasle askok ez dakite teknologia modu egokian erabiltzen. Praktika aldian aritu nintzenean, irakasleak teknologia ez menperatzea erabat normala zela ikusi ahal izan nuen. Egia da, irakasle helduek gazteek baino zailtasun gehiago izaten dituztela hauek menperatzeko, izan ere, ez dira teknologien artean hazi. Hala ere, praktika aldian, gazteek ere hauek menperatzeko zailtasunak dituztela ikusi ahal izan nuen. Beraz, irakasleok, teknologiek gidatutako gizarte honetan rol garrantzitsu bat izaten jarraitu nahi badugu, asko ikasteko dugu oraindik.\nBigarren taldea haurrek interneten aurki ditzaketen arriskuei buruz aritu zen. Nire ustez, erabat normala da gurasoek beldur izatea umeek sarean aurkitu dizateketenari buruz, komunikabideetan geroz eta gauza gehiago entzuten direlako umeek sareetan izaten dituzten arazoei buruz. Beraz, umeek sarean zer egiten duten kontrolatu beharko genuke eta askatasun gehiegirik ez eman. Txikitatik sarean ondo aritzen irakatsi behar zaie; norberaren datuak edonon edo edonori ez ematen, ezezagunekin ez hitz egiten, etab.\nPraktikan irakasleak APA-ko arauei jarraituz bibliografia nola egin behar dugun azaldu zigun. Orain arte irakasle bakar batek ere ez digu halakorik azaldu, nahiz eta lanetan gaizki egiten genuela ikusten zuten. Lan ia guztietan bibliografia egin behar dugula kontuan hartuz, bai orainaldirako bai etorkizunerako azalpen hau oso baliagarria izan dela uste dut.\nOndoren word-a landu genuen.\nInformazioa bilatzean, bibliografia gordetzeko modu desberdinak ikusi genituen. Nik orain arte, bibliografia word batean apuntatzen nuen, baina irakasleak on-line-n gordetzeko moduak irakatsi zizkigun. Horretarako hiru orri desberdin aztertu genituen: Delicious, Digo eta Konnote. Lehenengo orrian, harpidetu beharra dago eta ezkerreko aldean, "link"jartzen duen tokian, gure linkak gordetzeko aukera ematen digu. Modu pribatu nahiz publikoan gordetzeko aukera dugu. Horretaz gain, link horren garrantzia edo interesa gogoratzeko, azalpen txiki bat jarri dezakegu.\nBideo asko ikusi genituen eta horien ezaugarriak aztertu genituen. Lehenengo "Los grandes educadores" deituriko bideoa ikusi genuen. Horretan agertzen zen soinua oso lasaia zen, lo geratzeko modukoa. Gainera autore eta autore horiek esandako esaldi asko agertzen ziren, behin eta berriro hitz desberdinez gauza bera adieraziz. Bideo bera hainbat aldiz ikus genuen, baina soinu eta modu desberdinean kontatuta,\nGeroago " Por cuatro esquinitas de nada" bideo ikusi genuen. Hau ere, oso modu desberdinetan kontatu daitekeela ikusi genuen. Batzuetan musika agertzen zen, beste batzuetan ordea, istorioa ume batzuen ahotsez kontatuta zegoen; bideo bakoitzak bere ezaugarriak zituen, bideoa berezi eta gainontzekoetatik bereizi egiten zuena.\nAmaitzeko "El maltrato sutil" ikusi genuen. Honen helburua entzulea hunkitzea da eta horretarako ahots eta erregistro egokia erabiltzeaz gain, istorioarekin bat datozen irudiak aukeratu ditu egileak.\nEgilea: Leire del Tio ordua: 14:00\nEtiketak: APA arauak, Magistrala, Praktika, word\nSeigarren asteko gogoeta\nBostgarren asteko gogoeta\nHirugarren asteko gogoeta


UHARTEKO EUSKARAREN ASTEA @ Uharte\nUrr 9 – Urr 16 all-day\nUharteko Euskararen astea. Urriaren 9tik 15era.\nPerretxiko bilketa eta hitzaldi mikologikoa, Bertso Afaria Maialen Lujanbio eta Julio Sotoren eskutik, Euskal festa eta bestelako ekimenak aste osoan zehar.\nAnimatu eta parte-hartu!\nCategories: BABESLEAK UHARTE Tags: BERDINTASUNA ELKARTEA UHARTEKO EUSKARAREN ASTEA Uharteko Udala


Gaiak: Erresistentzia Bigarren Mundu Gerlan Euskal Herrian - Euskonews\nOkupazio alemaniarraren garaian muga pasatzeko Euskal Herria izan zen –pasarte errazenak baitzituen bere mendietan– milaka eta milaka iheslarik hartu zuten pasagune erabiliena: Lan Bortxatuen Zerbitzuari (LBZ) ihes egiten zioten gazteak, errepresio naziari ihes egiten zioten juduak, Erresistentziako partaideak... Baigorriko ikuspegi bat.\nUgariak izan ziren erresistentzia horretan lagundu zuten euskaldunak. Laguntzaile, gordetzaile... Hauen eguneroko bizia eta gertakariak ulertzeko, Pierre Inda erresistentzia kide ohiak 1939tik 1945ra ohiak bizi izan zuen istorioa kondatu digu.\nBigarren Mundu Gerla 1939an hasi zen eta mobilizazio agindua ukan zuen Pierre Indak gerlara joaiteko; 1940ko ekainean preso eramana izan zen Alemaniara. Bi urte berantago askatua izan zen eta bere herrira eramana, Euskal Herrira, Baigorrira hain zuzen; baina alemanen presoa izanki, Baigorriko ikatz lantegian lan egitera bortxatzen zuten azken hauek. Beti hor zela segurtatzeko, hiru hilero Donibane Lohitzuneko komandantzian aurkeztu behar zuen bere burua dokumentu aleman baten erakusteko eta beti preso zela jakinarazteko. Handik denbora guttira, zurgindegi batean sartu zen lanean.\nLan horri esker, errazkiago ibiltzen ahal zen herri batetik bestera; garai hartan lanean ibiltzeko baimena zutenek bakarrik pasatzen ahal ziren herrien artean. Bere nagusiak zion eman, nahiz eta ez deretxo izan. Orduz geroztik hasi zen LBZtik ihes egiten zuten gazteen laguntzen, Baionan galdurik egoiten zirenak mugaren beste aldera pasaraziz. Proposatzen zien, beraz, haien laguntzea, eta menditik pasatzen zen Urepeleko bidea hartuz, Burgetera heltzeko. Gisèle Lougarot–ren Dans l’ombre des passeur.\nEta denbora pasa arau, paper faltsuak egiten hasi zen, hau da, nortasun agiri eta beste, ezinbestekoak baitziren herri batetik bestera pasatzeko. Ezagutua bilakatzen baitzen, ez zituen gazteak pasarazten bakarrik, baita Erresistentziaren jende garrantzitsu batzuk ere. Jendeak gorde eta pasatzeaz gain, Erresistentziaren dokumentu garrantzitsuak ekartzen zituen Madriletik Paris arte (harremanak aliatuekin, etsaien aurkako prestakuntzen planoak...). Garai batez, hiru aldiz joaiten zen astean Parisera.\nEta egun batez alemanek atzeman zuten eta hiru hilabetez Biarritzen kartzelaratu, non torturatua izan zen. Ez du sekulan jakin nolaz harrapatua izan zen, baina bere ustez salatua izan zen. Bere emaztegaiari esker zen askatua izan, jakin gabe nola. Ezkontzea erabaki zuten eta mugaren beste aldean bizitzera joan ziren, Pierre Indak Erresistentzian “ofizialki” lan egitea erabaki baitzuen.Gerla bukatu eta, Pierre Inda behar den bezala eskertu zuen Estatuak.\nGaur egun, Inda jauna Itsasun bizi da eta beti ber gizon bizia da. Oraindik anitzetan gertatzen zaio bere istorioaren kondatzea, Gisèle Lougarot–ren Dans l’ombre des passeur liburuarentzat egin duen bezala.\nBIARRITZ BAIGORRI DONIBANE LOHITZUNE


Bigarren egoitza | Consumer\nHerriko udako etxeak edo hondartzako lehen lerroan dagoen apartamentuak bigarren mailako etxebizitza gehien dituen Europako herrialdea bihurtzen dute Espainia\nEspainian ia 3,4 milioi bigarren mailako egoitza daude; aldi baterako bizilekuak, gehienetan oporretan eta asteburuetan. Definizio horren arabera, etxe horiek hiru multzotan bana daitezke: bizi diren hiritik hurbil daudenak, herriaren familia-etxea eta apartamentua kostaldeko gune turistiko batean. Horietako edozein eskuratzeko arrazoi nagusiak hauek dira: hiri-bizitzatik ihes egiteko beharra, jatorriarekiko lotura mantentzeko nahia edo irizpide ekonomiko hutsa, egoitza horiek inbertsio gisa ikusten baititu. Eskariari dagokionez, Mediterraneoko itsasertza da erakarpen nagusia, atzerritarren bultzada handiarekin: 2004an erosi zuten etxebizitzen %40 kostaldeko eta bigarren mailako udalerrietan.\nbigarrena egoitza etxebizitzak kostalde línea-eu